CELEX: 32011R0335
Language: sl
Date: 2011-04-07 00:00:00
Title: Uredba Komisije (EU) št. 335/2011 z dne 7. aprila 2011 o spremembi Uredbe (ES) št. 1091/2009 v zvezi z najnižjo vsebnostjo encimskega pripravka iz endo-1,4-beta-ksilanaze, ki jo proizvaja Trichoderma reesei (MUCL 49755), in endo-1,3(4)-beta-glukanaze, ki jo proizvaja Trichoderma reesei (MUCL 49754), kot krmnega dodatka za piščance za pitanje  Besedilo velja za EGP

8.4.2011   
            
            
               SL
            
            
               Uradni list Evropske unije
            
            
               L 94/14
            
         UREDBA KOMISIJE (EU) št. 335/2011
   z dne 7. aprila 2011
   o spremembi Uredbe (ES) št. 1091/2009 v zvezi z najnižjo vsebnostjo encimskega pripravka iz endo-1,4-beta-ksilanaze, ki jo proizvaja Trichoderma reesei (MUCL 49755), in endo-1,3(4)-beta-glukanaze, ki jo proizvaja Trichoderma reesei (MUCL 49754), kot krmnega dodatka za piščance za pitanje
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Uporaba endo-1,4-beta-ksilanaze, ki jo proizvaja Trichoderma reesei (MUCL 49755), in endo-1,3(4)-beta-glukanaze, ki jo proizvaja Trichoderma reesei (MUCL 49754), za piščance za pitanje je bila odobrena za deset let z Uredbo Komisije (ES) št. 1091/2009 z dne 13. novembra 2009 o dovoljenju za encimski pripravek iz endo-1,4-beta-ksilanaze, ki jo proizvaja Trichoderma reesei (MUCL 49755), in endo-1,3(4)-beta-glukanaze, ki jo proizvaja Trichoderma reesei (MUCL 49754), kot krmnega dodatka za piščance za pitanje (imetnik dovoljenja je Aveve NV) (2).
            
         
               (2)
            
            
               Imetnik dovoljenja je predložil zahtevek za spremembo pogojev dovoljenja za ta krmni dodatek za uporabo pri piščancih za pitanje, in sicer naj se najnižji priporočeni odmerek endo-1,4-beta-ksilanaze, ki jo proizvaja Trichoderma reesei (MUCL 49755), in endo-1,3(4)-beta-glukanaze, ki jo proizvaja Trichoderma reesei (MUCL 49754), zmanjša s 4 000 XU (3)/kg in 900 BGU (4)/kg na 2 000 XU/kg in 450 BGU/kg. Navedenemu zahtevku so bili priloženi ustrezni podatki, ki podpirajo zahtevo po spremembi.
            
         
               (3)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 10. novembra 2010 navedla, da podatki iz treh preizkusov na piščancih za pitanje ne podpirajo zmanjšanja najnižjega priporočenega odmerka s 4 000 XU in 900 BGU/kg krme na 2 000 XU in 450 BGU/kg krme, ker so analize krme pokazale, da so bili načrtovani odmerki znatno prekoračeni. Vendar so podatki pokazali, da je proizvod učinkovit pri odmerku, ki je nižji od trenutno dovoljenega. Po mnenju Agencije podatki kot približek kažejo, da ima 3 000 XU in 600 BGU/kg krme možnost za izboljšanje stopnje rasti in krme, s čimer bi se povečalo razmerje pri piščancih za pitanje (5).
            
         
               (4)
            
            
               Pogoji iz člena 5 Uredbe (ES) št. 1831/2003 so izpolnjeni.
            
         
               (5)
            
            
               Uredbo (ES) št. 1091/2009 je zato treba ustrezno spremeniti.
            
         
               (6)
            
            
               Ukrepi, predvideno s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1091/2009 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. aprila 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 299, 14.11.2009, str. 6.
   
      (3)  1 XU je količina encima, ki sprosti 1 mikromol reduktivnih sladkorjev (ekvivalenti ksiloze) iz ksilana ovsenih plev na minuto pri pH 5,0 in 50 °C.
   
      (4)  1 BGU je količina encima, ki sprosti 1 mikromol reduktivnih sladkorjev (ekvivalenti celobioze) iz beta-glukana ječmena na minuto pri pH 4,8 in 50 °C.
   
      (5)  EFSA Journal 2010; 8(12):1919.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti.
                  
               
            
                  4a9
               
               
                  Aveve NV
               
               
                  
                               
                           
                           
                              endo-1,4-beta-ksilanaza
                              EC 3.2.1.8
                           
                        
                               
                           
                           
                              endo-1,3(4)-beta-glukanaza
                              EC 3.2.1.6
                           
                        
               
                  
                               
                           
                           
                              
                                 Sestava dodatka
                              
                              Pripravek iz endo-1,4-beta-ksilanaze, ki jo proizvaja Trichoderma reesei (MUCL 49755), in endo-1,3(4)-beta-glukanaze, ki jo proizvaja Trichoderma reesei (MUCL 49754),
                              z najmanjšima aktivnostma 40 000 XU/g in 9 000 BGU/g.
                           
                        
                               
                           
                           
                              
                                 Lastnosti aktivne snovi
                              
                              Endo-1,4-beta-ksilanaza, ki jo proizvaja Trichoderma reesei (MUCL 49755), in endo-1,3(4)-beta-glukanaza, ki jo proizvaja Trichoderma reesei (MUCL 49754).
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Lastnosti aktivne snovi v dodatku:
                                          
                                                      —
                                                   
                                                   
                                                      kolorimetrična metoda, ki temelji na reakciji dinitrosalicilne kisline na reducirajoči sladkor, ki nastane z delovanjem endo-1,4-beta-ksilanaze na substrat, ki vsebuje ksilan,
                                                   
                                                
                                                      —
                                                   
                                                   
                                                      kolorimetrična metoda, ki temelji na reakciji dinitrosalicilne kisline na reducirajoči sladkor, ki nastane z delovanjem endo-1,3(4)-beta-glukanaze na substrat, ki vsebuje beta-glukan.
                                                   
                                                
                                    
                                           
                                       
                                       
                                          Lastnosti aktivnih snovi v krmni mešanici:
                                          
                                                      —
                                                   
                                                   
                                                      kolorimetrična metoda merjenja vodotopnega barvila, ki se med delovanjem endo-1,4-beta-ksilanaze sprosti iz navzkrižno vezanega substrata pšenice in arabinoksilana,
                                                   
                                                
                                                      —
                                                   
                                                   
                                                      kolorimetrična metoda merjenja vodotopnega barvila, ki se med delovanjem endo-1,3(4)-beta-glukanaze sprosti iz navzkrižno vezanega substrata ječmenovega betaglukana.
                                                   
                                                
                                    
                        
               
                  Piščanci za pitanje
               
               
                  —
               
               
                  3 000 XU
                  675 BGU
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Za uporabo v krmi, bogati z neškrobnimi polisaharidi (večinoma beta-glukani in arabinoksilani), npr. z vsebnostjo več kot 30 % pšenice, ječmena, rži in/ali tritikale.
                           
                        
                              3.
                           
                           
                              Zaradi varnosti je treba med ravnanjem uporabljati zaščito za dihala, zaščitna očala in rokavice.
                           
                        
               
                  4. december 2019
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Evropske unije: www.irmm.jrc.be/crl-feed-additives.